CELEX: 32007D0074
Language: mt
Date: 2006-12-21 00:00:00
Title: Deċiżjoni tal-Kummissjoni tal- 21 ta' Diċembru 2006 li tistabbilixxi l-valuri armonizzati ta' referenza għall-effiċjenza għal produzzjoni separata ta' elettriċità u ta' sħana bl-applikazzjoni tad-Direttiva 2004/8/KE tal-Parlament Ewropew u tal-Kunsill

898                 MT                  Il-Ġurnal Uffiċjali ta’ l-Unjoni Ewropea             17.12.2008

32007D0074

6.2.2007                         IL-ĠURNAL UFFIĊJALI TA’ L-UNJONI EWROPEA                       L 32/183

                                  DEĊIŻJONI TAL-KUMMISSJONI

                                            tal-21 ta' Diċembru 2006

      li tistabbilixxi l-valuri armonizzati ta’ referenza għall-effiċjenza għal produzzjoni
                                             separata ta’
                 elettriċità u ta’ sħana bl-applikazzjoni tad-Direttiva 2004/8/KE
                                tal-Parlament Ewropew u tal-Kunsill

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva 2004/8/KE tal-Parlament Ewropew u tal-Kunsill dwar il-
promozzjoni ta’ koġenerazzjoni bbażata fuq id-domanda għal sħana utli fis-suq intern tal-
enerġija, li temenda d-Direttiva 92/42/KE1, u b’mod partikolari l-Artikolu 4(1) tagħha,

Billi:

(1)        Skont l-Artikolu 4 tad-Direttiva 2004/8/KE il-Kummissjoni għandha tistabbilixxi
           valuri armonizzati ta’ referenza għall-effiċjenza għal produzzjoni separata ta’
           elettriċità u ta’ sħana li jikkonsistu f’matriċi ta’ valuri diverenzjati b’fatturi rilevanti,
           inklużi s-sena ta’ kostruzzjoni u t-tipi ta’ fjuwil.

(2)        Il-Kummissjoni lestiet analiżi ddokumentata kif xieraq skont l-Artikolu 4(1) tad-
           Direttiva 2004/8/KE. L-iżviluppi fit-teknoloġija l-aktar disponibbli u ekonomikament
           ġustifikabbli li kienu osservati matul il-perjodu kopert mill-analiżi jindikaw li għal
           valuri armonizzati ta’ referenza għall-effiċjenza għal produzzjoni separata ta’
           elettriċità, għandha ssir distinzjoni relatata mas-sena tal-kostruzzjoni tal-unità ta’
           koġenerazzjoni. Barra minn hekk, fatturi ta’ korrezzjoni relatati mas-sitwazzjoni tal-
           klima għandhom jiġu applikati f’dawn il-valuri ta’ referenza billi t-termodinamika tal-
           produzzjoni ta’ elettriċità mill-fjuwil tiddependi fuq it-temperatura tal-ambjent. Barra
           minn hekk, fatturi ta’ korrezzjoni għat-telf evitat fil-grid għandhom japplikaw għal
           dawn il-valuri ta’ referenzi biex jitqies l-iffrankar ta’ enerġija akkwistat meta l-użu tal-
           grid hu limitat minħabba produzzjoni ddeċentralizzata.

(3)        B’kuntrast, l-analiżi wriet li riġward il-valuri armonizzati ta’ referenza għall-effiċjenza
           għal produzzjoni separata ta’ sħana distinzjoni relatata mas-sena ta’ kostruzzjoni ma

1
           ĠU L 52, 21.2.2004, p. 50.
 ---pagebreak--- 17.12.2008       MT            Il-Ġurnal Uffiċjali ta’ l-Unjoni Ewropea                        899

       kinitx meħtieġa billi l-effiċjenza netta tal-enerġija tal-bojlers ftit li xejn tjiebet fil-
       perjodu kopert mill-analiżi. Ebda fattur ta’ korrezzjoni relatat mas-sitwazzjoni tal-
       klima ma kien meħtieġ għax it-termodinamika għall-produzzjoni tas-sħana mill-fjuwil
       ma tiddipendix fuq it-temperatura ambjentali. Barra minn hekk, fatturi ta’ korrezzjoni
       għat-telf tas-sħana tal-grid mhumiex meħtieġa billi s-sħana tintuża dejjem viċin tas-sit
       tal-produzzjoni.

(4)    Il-valuri armonizzati ta’ referenza għall-effiċjenza ġew ibbażati fuq il-prinċipji
       msemmija fl-Anness III(f) tad-Direttiva 2004/8/KE.

(5)    Il-kundizzjonijiet stabbli għall-investiment fil-koġenerazzjoni u l-fiduċja kontinwa tal-
       investitur huma meħtieġa. F’din il-perspettiva hu xieraq li jinżammu l-istess valuri ta’
       referenza għal unità ta’ koġenerazzjoni għal perjodu raġonevolment twil ta’ 10 snin.
       Madankollu, meta jiġi kkunsidrat l-għan prinċipali tad-Direttiva 2004/8/KE li tiġi
       promossa l-koġenerazzjoni biex tiġi ffrankata enerġija primarja, għandha tingħata
       inizjattiva għar-retro-iffittjar ta’ unitajiet qodma ta’ koġenerazzjoni biex titjib l-
       effiċjenza tal-enerġija tagħhom. Għal dawn ir-raġunijiet il-valuri ta’ referenza għall-
       effiċjenza tal-elettriċità applikabbli għal unità ta’ koġenerazzjoni għandhom ikunu
       aktar stretti mill-11-il sena wara s-sena tal-kostruzzjoni tagħha.

(6)    Il-miżuri stipulati f’din id-Deċiżjoni huma skont l-opinjoni tal-Kumitat tal-
       Koġenerazzjoni,

ADOTTAT DIN ID-DEĊIŻJONI:

                                         Artikolu 1
                 Twaqqif ta’ valuri armonizzati ta’ referenza għall-effiċjenza

Il-valuri armonizzati ta’ referenza għall-effiċjenza għal produzzjoni separata ta’ elettriċità u
ta’ sħana għandhom ikunu ddefiniti fl-Anness I u fl-Anness II rispettivament.

                                            Artikolu 2
      Fatturi ta’ korrezzjoni għall-valuri armonizzati ta’ referenza għall-effiċjenza għall-
                               produzzjoni separata ta’ elettriċità

1.    L-Istati Membri għandhom japplikaw il-fatturi ta’ korrezzjoni ddefiniti fl-
Anness III(a) biex jadattaw il-valuri armonizzati ta’ referenza għall-effiċjenza ddefiniti fl-
Anness I għas-sitwazzjoni ambjentali medja f’kull Stat Membru.

Il-fatturi ta’ korrezzjoni għas-sitwazzjoni medja ta’ klima ma għandhomx japplikaw għat-
teknoloġija ta’ koġenerazzjoni b’ċelluli li jaħdmu bil-fjuwil.

Jekk fit-territorju ta’ Stat Membru d-dejta meteoroloġika uffiċjali turi differenzi fit-
temperatura ambjentali annwali ta’ 5°C jew aktar, l-Istat Membru jista’, wara li jinnotifika
lill-Kummissjoni, juża diversi żoni ta’ klima għall-għan tal-ewwel paragrafu billi juża l-
metodu ddefinit fl-Anness III(b).
 ---pagebreak--- 900             MT             Il-Ġurnal Uffiċjali ta’ l-Unjoni Ewropea                 17.12.2008

2.     L-Istati Membri għandhom japplikaw il-fatturi ta’ korrezzjoni ddefiniti fl-Anness IV
biex jadattaw il-valuri armonizzati ta’ referenza għall-effiċjenza ddefiniti fl-Anness I biex
jevitaw telf mill-grid.

Il-fatturi ta’ korrezzjoni għal telf evitat mill-grid ma għandhomx japplikaw għal fjuwils mill-
injam u għal bijogass.

3.     Fejn l-Istati Membri japplikaw kemm il-fatturi ta’ korrezzjoni ddefiniti fl-
Anness III(a) u dawk iddefiniti fl-Anness IV, huma għandhom japplikaw l-Anness III(a) qabel
ma japplikaw l-Anness IV.

                                          Artikolu 3
              Applikazzjoni tal-valuri armonizzati ta’ referenza għall-effiċjenza

1.      L-Istati Membri għandhom japplikaw il-valuri armonizzati ta’ referenza għall-
effiċjenza ddefiniti fl-Anness I relatati mas-sena tal-kostruzzjoni tal-unità ta’ koġenerazzjoni.
Dawn il-valuri armonizzati ta’ referenza għall-effiċjenza għandhom japplikaw għal 10 snin
mid-data tal-kostruzzjoni tal-unità ta’ koġenerazzjoni.

2.      Mill-11-il sena wara s-sena tal-kostruzzjoni tal-unità ta’ koġenerazzjoni, l-Istati
Membri għandhom japplikaw il-valuri armonizzati ta’ referenza għall-effiċjenza li bis-saħħa
tal-paragrafu 1 japplikaw għal unità ta’ koġenerazzjoni li jkollha 10 snin. Dawn il-valuri
armonizzati ta’ referenza għall-effiċjenza għandhom japplikaw għal sena.

3.    Għall-finijiet ta’ dan l-Artikolu s-sena ta’ kostruzzjoni tal-unità ta’ koġenerazzjoni
għandha tfisser is-sena kalendarja tal-ewwel produzzjoni ta’ elettriċità.

                                             Artikolu 4
                           Retro-iffittjar ta’ unità ta’ koġenerazzjoni

Jekk unità eżistenti ta’ koġenerazzjoni hi retro-iffittjata u l-ispiża tal-investiment għar-retro-
iffittjar taqbeż 50 % tal-ispiża għal unità ġdida komparabbli ta’ koġenerazzjoni, is-sena
kalendarja tal-ewwel produzzjoni ta’ elettriċità tal-unità retro-iffittjata ta’ koġenerazzjoni
għandha titqies bħala s-sena ta’ kostruzzjoni tagħha għall-fini tal-Artikolu 3.

                                           Artikolu 5
                                        Taħlita ta’ fjuwil

Jekk l-unità ta’ koġenerazzjoni titħaddem b’taħlita ta’ fjuwil il-valuri armonizzati ta’
referenza għall-effiċjenza għal produzzjoni separata għandhom japplikaw proporzjonalment
għall-medja bbilanċjata tal-kontribut ta’ enerġija tad-diversi fjuwils.

                                            Artikolu 6
                                           Destinatarji

Din id-Deċiżjoni hija indirizzata lill-Istati Membri.
 ---pagebreak--- 17.12.2008     MT           Il-Ġurnal Uffiċjali ta’ l-Unjoni Ewropea   901

Magħmula fi Brussell, 21 ta' Diċembru 2006.

                                            Għall-Kummissjoni
                                            Andris PIEBALGS
                                            Membru tal-Kummissjoni
 ---pagebreak---                  902                       MT               Il-Ġurnal Uffiċjali ta’ l-Unjoni Ewropea                      17.12.2008

                                                                         ANNESS I

                       Valuri armonizzati ta’ referenza għall-effiċjenza għal produzzjoni separata ta’
                                                         elettriċità
                                                  (imsemmija fl-Artikolu 1)

                 Fit-tabella hawn taħt il-valuri armonizzati ta’ referenza għall-effiċjenza għal produzzjoni
                 separata ta’ elettriċità huma bbażati fuq il-valur kalorifiku nett u fuq il-kundizzjonijiet
                 standard tal-ISO (15°C tat-temperatura ambjentali, 1.013 bar, umdità relattiva ta’ 60 %.
                   Sena ta’                 1996    1997      1998    1999     2000    2001     2002    2003    2004    2005    2006-
                   kostruzzjoni             u                                                                                   2011
                                            qabel

                   Tip ta’ fjuwil

                   Faħam
                                            39.7%   40.5%     41.2%   41.8%    42.3%   42.7%    43.1%   43.5%   43.8%   44.0%   44.2%
                   iebes/kokk

                   Linjite / briketts
                                            37.3%   38.1%     38.8%   39.4%    39.9%   40.3%    40.7%   41.1%   41.4%   41.6%   41.8%
                   tal-linjite

                   Pit / briketts tal-
                                            36.5%   36.9%     37.2%   37.5%    37.8%   38.1%    38.4%   38.6%   38.8%   38.9%   39.0%
                   pit

                   Fjuwils         mill-
                                            25.0%   26.3%     27.5%   28.5%    29.6%   30.4%    31.1%   31.7%   32.2%   32.6%   33.0%
                   injam

                   Bijomassa
                                            20.0%   21.0%     21.6%   22.1%    22.6%   23.1%    23.5%   24.0%   24.4%   24.7%   25.0%
                   agrikulturali

                   Bijodegradabbli
                   (skart                   20.0%   21.0%     21.6%   22.1%    22.6%   23.1%    23.5%   24.0%   24.4%   24.7%   25.0%
                   muniċipali)

                   Skart         mhux
                   rinnovabbli
                                            20.0%   21.0%     21.6%   22.1%    22.6%   23.1%    23.5%   24.0%   24.4%   24.7%   25.0%
                   (muniċipali      u
                   industrijali)
   Solidi

                   shale taż-żejt           38.9%   38.9%     38.9%   38.9%    38.9%   38.9%    38.9%   38.9%   38.9%   38.9%   39.0%

                   Żejt (gas oil +
                   żejt residwu tal-        39.7%   40.5%     41.2%   41.8%    42.3%   42.7%    43.1%   43.5%   43.8%   44.0%   44.2%
                   fjuwil) LPG

                   Bijofjuwils              39.7%   40.5%     41.2%   41.8%    42.3%   42.7%    43.1%   43.5%   43.8%   44.0%   44.2%

                   Skart
                                            20.0%   21.0%     21.6%   22.1%    22.6%   23.1%    23.5%   24.0%   24.4%   24.7%   25.0%
                   bijodegradabbli
       Likwidi

                   Skart       mhux
                                            20.0%   21.0%     21.6%   22.1%    22.6%   23.1%    23.5%   24.0%   24.4%   24.7%   25.0%
                   rinnovabbli
Gassij

                   Gass naturali            50.0%   50.4%     50.8%   51.1%    51.4%   51.7%    51.9%   52.1%   52.3%   52.4%   52.5%
iet
 ---pagebreak--- 17.12.2008               MT               Il-Ġurnal Uffiċjali ta’ l-Unjoni Ewropea                             903

   Gass           tar-
   raffineriji       /    39.7%   40.5%     41.2%   41.8%    42.3%   42.7%    43.1%   43.5%   43.8%   44.0%   44.2%
   idroġenu

   Bijogass               36.7%   37.5%     38.3%   39.0%    39.6%   40.1%    40.6%   41.0%   41.4%   41.7%   42.0%

   Gass      tal-ifran
   tal-kokk,      gass
   tal-kalkara tal-
   funderija,             35%     35%       35%     35%      35%     35%      35%     35%     35%     35%     35%
   gassijiet ta’ skart
   ieħor, sħana ta’
   skart irkuprat
 ---pagebreak--- 904              MT              Il-Ġurnal Uffiċjali ta’ l-Unjoni Ewropea                17.12.2008

                                             ANNESS II

 Valuri armonizzati ta’ referenza għall-effiċjenza għal produzzjoni separata ta’ sħana
                              (imsemmija fl-Artikolu 1)

Fit-tabella hawn taħt il-valuri armonizzati ta’ referenza għall-effiċjenza għal produzzjoni
separata ta’ sħana huma bbażati fuq il-valur kalorifiku nett u fuq il-kundizzjonijiet standard
tal-ISO (15°C tat-temperatura ambjentali, 1.013 bar, umdità relattiva ta’ 60 %.

                                                          Stim */misħun     Użu        dirett    ta’
                                                                            gassijiet tal-egżost **
            Tip ta’ fjuwil

            Faħam iebes/kokk                              88%               80%

            Linjite / briketts tal-linjite                86%               78%

            Pit / briketts tal-pit                        86%               78%

            Fjuwils mill-injam                            86%               78%
 Solidi
            Bijomassa agrikulturali                       80%               72%

            Bijodegradabbli (skart muniċipali)            80%               72%

            Skart mhux rinnovabbli (muniċipali 80%                          72%
            u industrijali)

            shale taż-żejt                                86%               78%

            Żejt (nafta + żejt residwu tal-fjuwil) 89%                      81%
            LPG

 Likwidi    Bijofjuwils                                   89%               81%

            Skart bijodegradabbli                         80%               72%

            Skart mhux rinnovabbli                        80%               72%

            Gass naturali                                 90%               82%

            Gass tar-raffineriji / idroġenu               89%               81%
 Gassijie
            Bijogass                                      70%               62%
 t
            Gass tal-ifran tal-kokk, gass tal- 80%                          72%
            kalkara tal-funderija + gassijiet ta’
            skart ieħor
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                         905

*
 L-effiċjenzi tal-istim għandhom jitnaqqsu għal 5 punti ta’ perċentwali assoluti fil-każ tal-
Istati Membri li japplikaw l-Artikolu 12(2) tad-Direttiva 2004/8/KE inkluż ir-ritorn tal-
kondensat fil-kalkoli ta’ unità ta’ koġenerazzjoni.
** Il-valuri għas-sħana diretta għandhom jintużaw jekk it-temperatura tkun ta’ 250°C jew
ogħla.
 ---pagebreak--- 906             MT             Il-Ġurnal Uffiċjali ta’ l-Unjoni Ewropea                17.12.2008

                                          ANNESS III

  Fatturi ta’ korrezzjoni relatati mas-sitwazzjoni klimatika medja u metodu biex jiġu
 stabbiliti żoni ta’ klima għall-applikazzjoni tal-valuri armonizzati ta’ referenza għall-
                     effiċjenza għal produzzjoni separata ta’ elettriċità
                                (imsemmija fl-Artikolu 2(1))

(a) Il-fatturi ta’ korrezzjoni relatati mas-sitwazzjoni klimatika medja.

Il-korrezzjoni tat-temperatura ambjentali hi bbażata fuq id-differenza bejn it-temperatura
medja annwali fl-Istat Membru u l-kundizzjonijiet standard tal-ISO (15°C). Il-korrezzjoni
għandha tkun kif ġej:

telf ta’ effiċjenza ta’ 0.1 % ta’ punt perċentwali għal kull grad ’il fuq minn 15°C;

akkwist ta’ effiċjenza ta’ 0.1 % ta’ punt perċentwali għal kull grad taħt il-15°C;

Eżempju:
Meta t-temperatura medja annwali fi Stat Membru hi ta’ 10°C, il-valur ta’ referenza ta’ unità
ta’ koġenerazzjoni fl-Istat Membru għandha tiżdied b’0.5 % ta’ punt perċentwali.

(b) Metodu biex jiġu stabbiliti żoni ta’ klima

Il-limiti ta’ kull żona ta’ klima se jkunu ddeterminati permezz ta’ isotermi (fi gradi Celsius
sħaħ) tat-temperatura ambjentali medja annwali li tinbidel tal-anqas 4°C. Din id-differenza fit-
temperatura bejn it-temperaturi ambjentali medji annwali applikati f’żoni ta’ klima ma’ ġenb
xulxin għandha tkun tal-anqas 4°C.

Eżempju:

Fi Stat Membru t-temperatura ambjentali medja annwali f’post A hi 12°C u f’post B hi 6°C.
Id-differenza hi aktar minn 5°C. Għalhekk, l-Istat Membru għandu issa l-għażla li jintroduċi
żewġ żoni ta’ klima separati permezz tal-isoterm ta’ 9°C, jiġifieri żona ta’ klima bejn l-
isotermi ta’ 9°C u 13°C b’temperatura ambjentali medja annwali ta’ 11°C u b’żona oħra ta’
klima bejn l-isotermi ta’ 5°C u 9°C b’temperatura ambjentali medja annwali ta’ 7°C.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                      907

                                           ANNESS IV

     Fatturi ta’ korrezzjoni għal telf evitat mill-grid għall-applikazzjoni tal-valuri
   armonizzati ta’ referenza għall-effiċjenza għall-produzzjoni separata ta’ elettriċità
                              (imsemmija fl-Artikolu 2(2))

 Vultaġġ:            Għall-elettriċità esportata lejn il- Għall-elettriċità kkunsmata fuq il-
                     grid                                 post

 > 200 kV            1                                          0.985

 100-200 kV          0.985                                      0.965

 50-100 kV           0.965                                      0.945

 0.4-50 kV           0.945                                      0.925

 < 0.4 kV            0.925                                      0.860

Eżempju:

Unità ta’ koġenerazzjoni ta’ 100 kWel b’magna b’moviment alternat imħaddma b’gass
naturali tiġġenera elettriċità ta’ 380 V. Minn din l-elettriċità 85 % tintuża għal konsum tagħha
stess u 15 % tiġi mgħoddija fil-grid. L-impjant inbena fl-1999. It-temperatura ambjentali
annwali hi ta’ 15°C (għalhekk ebda korrezzjoni klimatika mhi meħtieġa).

Skont l-Anness I għal din id-Deċiżjoni l-valur armonizzat ta’ referenza għall-effiċjenza fl-
1999 għall-gass naturali hu 51.1 %. Wara l-korrezzjoni tat-telf tal-grid il-valur armonizzata ta’
referenza għall-effiċjenza għall-produzzjoni separata ta’ elettriċità f’din l-unità ta’
koġenerazzjoni għandu jkun (ibbażat fuq il-medja bbilanċjata tal-fatturi f’dan l-Anness):

Ref Eη = 51.1 % * (0.860 * 85 % + 0,925 * 15 %) = 44.4 %